Adolphe Menjou

Adolphe Jean Menjou (født 18. februar 1890 i Pittsburgh i Pennsylvania, død 29. oktober 1963) var en amerikansk skuespiller. Hans karriere startet i stumfilmperioden og fortsatte over i lydfilmperioden. Menjou har spilt i filmer som Sheiken, En kvinne i Paris, Marokko og A Star is Born. Han ble oscarnominert for sin opptreden i filmen Stopp pressen i 1931.

 Bakgrunn 
Menjou hadde fransk far og irsk mor fra grevskapet Galway i Connacht. Han ble oppdratt katolsk, og han studerte ved Culver militærskole. Han ble uteksaminert fra Cornell University med en grad innen ingeniørfag.

Som ung ble Menjou tiltrukket av vaudeville-sjangeren. Han filmdebuterte i 1916 med The Blue Envelope Mystery. Da første verdenskrig brøt ut, tjenestegjorde han som kaptein innenfor ambulansetjenesten. Etter krigen oppnådde han stjernestatus med filmer som Sheiken og De tre musketerer.

 Stjernestatus 
Da Menjou spilte i En kvinne i Paris i 1923, befestet han bildet av seg selv som en velkledd mann fra storbyen. Skuespillerkarrieren tok imidlertid slutt da stumfilmæraen var over og filmene fikk lyd og musikk. I 1930 kom han tilbake med filmen Marokko, der han spilte mot Marlene Dietrich. Året etter ble han nominert til en Oscar for filmen Stopp pressen!.

 McCarthy-tiden 
I 1947 samarbeidet Menjou med Kongressens Un-American Activities Committees jakt på kommunister blant skuespillere og regissører i Hollywood. Menjou var et fremtredende medlem av alliansen Filmbransjen for bevaring av amerikanske idealer. Dette var en gruppe som jobbet for å stoppe all kommunistisk innflytelse i Hollywood. John Wayne og Barbara Stanwyck var også med i gruppen.

På grunn av sine politiske meninger kom Menjou flere ganger i konflikt med skuespilleren Katharine Hepburn. Hepburn var motstander av Joseph McCarthy og hans jakt på kommunisme og anti-amerikanske holdninger blant amerikanske skuespillere og regissører.

 De siste årene 
Menjou avsluttet filmkarrieren med roller som den franske generalen George Broulard i 1957-filmen Ærens vei, og som grinebiteren i Pollyanna i 1960.

Han hadde også gjesterolle som Fitch, sammen med Orson Bean og Sue Randall i rollene som John og Ellen Monroe, i en episode av The Secret Life of James Thurber (1961). Serien er basert på verkene til den amerikanske humoristen James Thurber og var en del av CBSs antologi-serie The DuPont Show with June Allyson. Han dukket også opp i thanksgiving-episoden av NBCs The Ford Show som ble sendt 22. november 1956. 

I 1948 utga Adolphe Menjou en selvbiografi.

Adolphe Menjou døde 29. oktober 1963 av hepatitt, 73 år gammel. Han ble gravlagt på Hollywood Forever Cemetery. Menjou ble for sine skuespillerprestasjoner tildelt en stjerne på Hollywood Walk of Fame ved 6822 Hollywood Boulevard.

 Filmografi (utvalg) 

 The Blue Envelope Mystery (1916)
 Manden som gjør hvad der falder ham ind (1916)
 The Crucial Test (1916)
 The Devil at His Elbow (1916)
 Nearly a King (1916)
 The Scarlet Runner (1916)
 The Price of Happiness (1916)
 Vild og gær'n (1917)
 The Valentine Girl (1917)
 An Even Break (1917)
 The Moth (1917)
 What Happened to Rosa (1920)
 Sheiken (1921), med Rudolph Valentino
 The Three Musketeers (1921)
 Hertuginden av Langeais (1922)
 Head Over Heels (1922)
 En kvinde i Paris (1923)
 The World’s Applause (1923)
 The Marriage Circle (1924)
 Shadows of Paris (1924)
 Det forbudte paradis (1924)
 Hans høihet elskeren (1925)
 Are Parents People? (1925)
 For evig og altid (1925)
 Kongelig sommerflirt (1925)
 Alt er tillatt (1926)
 Shingle-Experten (1926)
 The Sorrows of Satan (1926)
 Blondine eller brunette (1927)
 A Gentleman of Paris (1927)
 Mysterious Mr. Parkes (1930)
 Marokko (1930)
 Under kjærlighetens himmel (1930)
 The Easiest Way (1931)
 The Front Page (1931)
 Friends and Lovers (1932)
 Forbidden (1932)
 Bachelor’s Affairs (1932)
 Farvel til våpnene (1932)
 The Circus Queen Murder (1933)
 Morning Glory (1933)
 Convention City (1933)
 Wife Beware (1933)
 The Trumpet Blows (1934)
 Little Miss Marker (1934), med Shirley Temple

 The Mighty Barnum (1934)
 Gold Diggers of 1935 (1935)
 Melkeveien (1936)
 Isens dronning (1937)
 Hollywood
 100 mann og 1 pike (1937)
 Før teppet går opp (1937)
 The Goldwyn Follies (1938)
 Golden Boy (1939)
 The Housekeeper's Daughter (1939)
 That’s Right You’re Wrong (1939)
 Road Show (1941)
 Father Takes a Wife (1941)
 Roxie Hart (1942)
 You Were Never Lovelier (1942)
 Vi svindler oss fram (1943)
 Step Lively (1944)
 Heartbeat (1946)
 The Hucksters (1947)
 Det store valget (1948)
 Jazzpiken (1949)
 To Please a Lady (1950)
 The Tall Target (1951)
 Vest for Missouri (1951)
 The Sniper (1952)
 Mann på stram line (1953)
 The Ambassador's Daughter (1956)
 Bundle of Joy (1956)
 The Fuzzy Pink Nightgown (1957)
 Ærens vei (1957)
 I Married a Woman (1958)
 Pollyanna (1960)

 Referanser 

 Eksterne lenker 


 Photographs of Adolphe Menjou

Kategori:Skuespillere fra USA
Kategori:Hollywood Walk of Fame
Kategori:Personer fra Pittsburgh
Kategori:Fødsler i 1890
Kategori:Dødsfall i 1963
Kategori:Alumni fra Cornell University